比爾蓋茨

比爾·蓋茨，亦譯「標基」、「標機」、「標基斯」，係美國生意人，同保羅亞倫創立微軟。退休之後全職做慈善嘅嘢。

比爾·蓋茨響美國西岸華盛頓州出世，阿爸係老威廉蓋茨，阿媽係瑪麗蓋茲。佢讀湖濱中學嗰陣已經好巴閉，唔單止讀書勁，重好有大志，話自己廿五歲嘅時候會係個億萬富翁。後來佢入咗哈佛大學讀法律，但係未讀完學士就開咗間叫做微軟嘅電腦軟件公司。微軟嘅產品好受歡迎，好賣得。佢響1999年嘅時候身家有900億美金。《福布斯》雜誌2013年全球富豪排名，有670億美金資產，排第一。

佢除咗賺錢了得，重做好多善事，例如捐錢去非洲。

個人榮譽
  清華大學名譽博士
  中國工程院外籍院士

The Gates Notes LLC 個人網誌

美國生意人
慈善家
類:有錢人
微軟
左優
類:清華大學名譽博士
類:中國工程院院士